钦定古今图书集成/明伦汇编/氏族典/第126卷 > 陈壮
## 钦定古今图书集成/明伦汇编/氏族典/第126卷 > 陈壮

按《明外史陈壮传》：“壮字直夫，其先浙江山阴人。祖坐
事谪戍交趾，后调京卫，遂家焉。壮举天顺末进士，授
南京御史。编修章懋等建言得罪，抗疏救之。壮家素
贫，窭常禄外，一无所取。父母殁，庐墓侧，居丧一循古
礼。历江西佥事，致仕归，家居十馀年。弘治中，以尚书
张悦荐，起官福建。居二年，又乞致仕。时倪岳为吏部”，
素贤之，擢河南副使。岁荒赈饥，民怀其惠。佥都御史
林俊谢病举以自代。未及迁而壮又乞致仕，巡抚孙
需奏留之。又二年，竟致仕去。